rejauldu/bengali-wikipedia huggingface dataset:
মালিগাঁও বাংলাদেশের কুমিল্লা জেলার অন্তর্গত দাউদকান্দি উপজেলার একটি ইউনিয়ন।   আয়তন   ১২ বর্গ কি.মি.   জনসংখ্যা   মোট জনসংখ্যা ২৪,০০০ জন। এর মধ্যে নারী ১২১৫৫ ও পুরুষের সংখ্যা ১১৮৫৪ জন।   ইতিহাস  মালিগাঁও ইউনিয়ন পূর্বে মোহাম্মদপুর পূর্ব ইউনিয়ন নামে পরিচিত ছিল।   অবস্থান ও সীমানা  দাউদকান্দি উপজেলার পূর্বাংশে মালিগাঁও ইউনিয়নের অবস্থান। এ ইউনিয়নের পশ্চিমে মোহাম্মদপুর পশ্চিম ইউনিয়ন, উত্তর-পশ্চিমে জিংলাতলী ইউনিয়ন, উত্তরে ইলিয়টগঞ্জ দক্ষিণ ইউনিয়ন, পূর্বে ইলিয়টগঞ্জ দক্ষিণ ইউনিয়ন ও চান্দিনা উপজেলার সুহিলপুর ইউনিয়ন এবং দক্ষিণে চাঁদপুর জেলার কচুয়া উপজেলার সাচার ইউনিয়ন অবস্থিত।   প্রশাসনিক কাঠামো  মালিগাঁও ইউনিয়ন দাউদকান্দি উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম দাউদকান্দি থানার আওতাধীন। এটি জাতীয় সংসদের ২৪৯নং নির্বাচনী এলাকা কুমিল্লা-১ এর অংশ।   শিক্ষা প্রতিষ্ঠান   মালীগাঁও আদর্শ উচ্চ বিদ্যালয়।   নবগ্রাম আদর্শ উচ্চ বিদ্যালয়।  হাটখোলা আদর্শ উচ্চ বিদ্যালয়।  বায়নগর সরকারি প্রথমিক বিদ্যালয়।   বায়নগর ফয়জে আম আতিকিয়া মাদ্রাসা।   তালের ছেও নেছারিয়া আলিয়া মাদ্রাসা।  মালীগাওঁ সরকারি প্রাথমিক বিদ্যালয়।  মালীগাওঁ নূরানী হাফিজিয়া মাদ্রাসা।   যোগাযোগ ব্যবস্থা  অত্র ইউনিয়নের যোগাযোগ ব্যবস্থা খুবই উন্নত। এখানে,  পাকা রাস্তা = ১৫ কি.মি.  আধাঁ পাকা = ৩ কি.মি.  কাঁচা রাস্তা  = ৫ কি.মি.  তাছাড়া এল.জি.এস.পি,  ইউনিয়ন পরিষদ উন্নয়ন সহায়তা তহবিলে, জেলা পরিষদ, উপজেলা ১% ভূমি উন্নয়ন কর ইত্যাদি তহবিলের বরাদ্দ হতে বাস্তবায়িত অসংখ্য আর.সি.সি. পাকা রাস্তা রয়েছে যা অত্র ইউনিয়নের যোগাযোগ ব্যবস্থার ব্যাপক উন্নয়ন সাধন করেছে।   খাল ও নদী  অত্র ইউনিয়নের মধ্য দিয়ে একাধিক ছোট বড় খাল বয়ে গেছে তারমধ্যে "সিকদার এর খাল "  উল্লেখযোগ্য, যেটা অবিভক্ত মোহাম্মদপুর-মালীগাঁও ইউনিয়নের প্রাক্তন চেয়ারম্যান     াজার   কালাসোনা বাজার  বায়নগর বাজার  হাটখোলা বাজার  দর্শনীয় স্থান   মালীগাঁও হাসপাতাল।  মালীগাঁও ভূইয়া বাড়ি জামে মসজিদ।   মালীগাঁও আদর্শ উচ্চ বিদ্যালয়।   মালীগাঁও সরকার বাড়ি জামে মসজিদ  ড্রিমস ক্যাফে রেস্টুরেন্ট এন্ড পার্টি সেন্টার।  ক্যাফে ৪৭ বায়নগর বাজার  ফুড ভিলেজ বালু মাঠ জনপ্রতিনিধি   জনাব, মোস্তাক আহমেদ  (চেয়ারম্যান)    উল্লেখযোগ্য ব্যক্তিবর্গ  আহসান হাবিব ইমন সিকদার – একজন সমাজকর্মী ও উদীয়মান সংগঠক । তিনি স্থানীয় উন্নয়নমূলক কর্মকাণ্ডে সক্রিয়ভাবে যুক্ত এবং সমাজসেবামূলক কাজে অংশগ্রহণের মাধ্যমে এলাকাবাসীর মধ্যে উল্লেখযোগ্য পরিচিতি লাভ করেছেন। তিনি আগামী স্থানীয় সরকার নির্বাচনে জনপ্রতিনিধি হিসেবে প্রতিদ্বন্দ্বিতা করার আগ্রহ প্রকাশ করেছেন।   আরও দেখুন   দাউদকান্দি উপজেলা  দাউদকান্দি থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:দাউদকান্দি উপজেলার ইউনিয়ন
প্রাগপুর স্থলবন্দর কুষ্টিয়া জেলার একটি প্রস্তাবিত স্থলবন্দর। এটি কুষ্টিয়া জেলার প্রথম এবং একমাত্রস্থলবন্দর।   অবস্থান   কুষ্টিয়া জেলার দৌলতপুর উপজেলা সদর থেকে ১৭ কিলোমিটার দূরে প্রাগপুর সীমান্ত এলাকা। প্রাগপুরের ভারতীয় সীমান্ত অংশের নাম শিকারপুর, যা পশ্চিমবঙ্গের কাসিমপুর থানার অন্তর্ভুক্ত। প্রাগপুর এলাকা থেকে পশ্চিমবঙ্গের কলকাতার দূরত্ব মাত্র ১২০ কিলোমিটার। আর প্রাগপুর থেকে ঢাকার দূরত্ব ২৫০ কিলোমিটার। প্রাগপুর পয়েন্ট দিয়ে ঢাকা থেকে সড়কপথে কলকাতার মোট দূরত্ব ৩৫০ কিলোমিটার।  প্রাগপুর থেকে লালন শাহ সেতু হয়ে বাংলাদেশের জাতীয় মহাসড়ক এন৭০৪-এর দুরত্ব মাত্র ২০ কিলোমিটার। ওপারে পশ্চিমবঙ্গের শিকারপুরে ভারতের জাতীয় মহাসড়ক রয়েছে।   ইতিহাস   ২০১১ সালে তৎকালীন বাংলাদেশ নৌপরিবহন মন্ত্রণালয়ের মন্ত্রী শাজাহান খান কুষ্টিয়া জেলায় সফরে এসে প্রাগপুর সীমান্তে প্রাগপুর স্থলবন্দর স্থাপনের ঘোষণা দেন। এরপর প্রাগপুর সীমান্তে সরেজমিনে স্থলবন্দরের সম্ভাব্যতা যাচাই করে নৌপরিবহন মন্ত্রণালয়ের প্রতিনিধি দল। কুষ্টিয়া সড়ক ও জনপথ বিভাগ ২০১১ সালে দৌলতপুর উপজেলার তারাগুনিয়া ত্রি-মোহিনীতে একটি দিক নির্দেশনামূলক বোর্ড স্থাপন করেন। বাংলাদেশ সরকার ২০১২ সালে প্রাগপুর স্থলবন্দর প্রতিষ্ঠার জন্য উদ্যোগ নেয়।  ২০২৩ সালের ১৮ই মে ভারতীয় সহকারী হাই কমিশনার (রাজশাহী) মনোজ কুমার প্রাগপুর স্থলবন্দরের জন্য নির্ধারিত স্থান দৌলতপুর উপজেলার প্রাগপুর সীমান্ত সংলগ্ন এলাকা পরিদর্শন করেন।   গুরুত্ব   প্রাগপুর থেকে দেশের অভ্যন্তরীণ যোগাযোগ ব্যবস্থা বেশ উন্নত। ২০১২ সালে ০৬টি স্থলবন্দর প্রতিষ্ঠার ঘোষণা দেওয়া হয়, এর মধ্যে প্রাগপুর স্থলবন্দরের গুরুত্ব সবচেয়ে বেশি।  কুষ্টিয়া-১ (দৌলতপুর) আসনের তৎকালীন সংসদ সদস্যদের বক্তব্য-   তথ্যসূত্র   বিষয়শ্রেণী:প্রাগপুর বিষয়শ্রেণী:কুষ্টিয়া জেলার স্থলবন্দর বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের স্থলবন্দর
এটিএন নিউজ বাংলাদেশের একটি ২৪ ঘণ্টার সংবাদভিত্তিক স্যাটেলাইট চ্যানেল।  ‘বাংলার ২৪ ঘণ্টা’ এই স্লোগান নিয়ে চ্যানেলটি আনুষ্ঠানিক যাত্রা করে ২০১০ সালের ৭ জুন। বাংলাদেশ কমিউনিকেশন স্যাটেলাইট কোম্পানী লিমিটেড দ্বারা পরিচালিত বাংলাদেশের প্রথম স্যাটেলাইট বঙ্গবন্ধু-১ ব্যবহার করে এই চ্যানেলটি তার কার্যক্রম পরিচালনা করছে।  এটিএন নিউজের চেয়ারম্যান ও ব্যবস্থাপনা পরিচালক ড. মাহফুজুর রহমান। টেলিভিশন স্টেশনটির শুরুতে সিইও হিসেবে দায়িত্বে ছিলেন মোহাম্মদ মঞ্জুরুল ইসলাম, এরপর মৃত্যুর আগ পর্যন্ত দায়িত্বে ছিলেন টেলিভিশন সাংবাদিকতার অন্যতম পথিকৃৎ ও দেশ বরেণ্য মিডিয়া ব্যক্তিত্ব মিশুক মুনীর, পরে স্বল্প সময়ের জন্য সিইও-র দায়িত্ব পালন করেন আবেদ খান। এরপর মৃত্যুর আগ পর্যন্ত দায়িত্বে ছিলেন সরকার ফিরোজ। তারা টেলিভিশনটির অগ্রযাত্রায় অন্যন্য ভূমিকা পালন করেন। বর্তমানে এটিএন নিউজের নির্বাহী পরিচালক হিসেবে দায়িত্ব পালন করছেন মো.মোশাররফ হোসেন।   তথ্যসূত্র    বহিঃসংযোগ    এটিএন নিউজের ওয়েবসাইট  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:ঢাকার গণমাধ্যম বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:বাংলাদেশের ২৪-ঘন্টা টেলিভিশন সংবাদ চ্যানেল বিষয়শ্রেণী:২০১০-এ বাংলাদেশে প্রতিষ্ঠিত
ত্রিপুরা রাজ্য মুসলিম প্রজা মজলিশ ছিল ১৯৪৬ সালের দিকে গঠিত ভারতের ত্রিপুরার মুসলিম রাজনৈতিক দল। দলটি মুসলিম সম্প্রদায়ের উপর রাজনৈতিক প্রভাব নিয়ে আঞ্জুমান ইসলামিয়ার সাথে প্রতিদ্বন্দ্বিতা করেছিল, কিন্তু কোন স্থায়ী প্রভাব ফেলতে ব্যর্থ হয়।Mohanta, Bijan. Tripura – In the light of socio-political movements since 1945. Kolkata: Progressive Publishers, 2004. p. 14   আরো দেখুন  ত্রিপুরার রাজনীতি   তথ্যসূত্র   বিষয়শ্রেণী:ত্রিপুরার রাজনীতি বিষয়শ্রেণী:ত্রিপুরার বিলুপ্ত রাজনৈতিক দল বিষয়শ্রেণী:১৯৪৬-এ ভারতে প্রতিষ্ঠিত বিষয়শ্রেণী:১৯৪৬-এ প্রতিষ্ঠিত রাজনৈতিক দল
আর্থার লো (; আর্থার লূয়্‌, জন্ম: ২২ সেপ্টেম্বর ১৯১৫ - ১৫ এপ্রিল ১৯৮২) ছিলেন একজন ইংরেজ অভিনেতা। ত্রিশ বছরের অধিক অভিনয় জীবনে তিনি অসংখ্য মঞ্চনাটক, টেলিভিশন নাটক এবং চলচ্চিত্রে অভিনয় করেছেন। তিনি ১৯৬৮ থেকে ১৯৭৭ সাল পর্যন্ত ব্রিটিশ সিটকম ড্যাড্‌স আর্মি-এ ক্যাপ্টেন ম্যানারিং চরিত্রে অভিনয় করে টেলিভিশনে অন্যতম পরিচিত মুখ হয়ে ওঠেন এবং এই কাজের জন্য সাতবার বাফটা পুরস্কারের মনোনয়ন লাভ করেন। তিনি ও লাকি ম্যান! (১৯৭৩) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন।   প্রারম্ভিক জীবন  লো ১৯১৫ সালের ২২শে সেপ্টেম্বর ডার্বিশায়ারের হেফিল্ডে জন্মগ্রহণ করেন।GRO Register of Births: DEC 1915 7b 1413 HAYFIELD – Arthur Lowe। তার পিতা আর্থার লো সিনিয়র (১৮৮৮-১৯৭১) ও মাতা ম্যারি অ্যানি ফোর্ড (১৮৮৫-১৯৮১)। তার পিতা একটি রেলওয়ে কোম্পানিতে কাজ করতেন এবং বিশেষ রেলের মাধ্যমে উত্তর ইংল্যান্ড ও মিডল্যান্ডে মঞ্চ সফরকারী কোম্পানির এক স্থান থেকে অন্য স্থানে যাতায়াতের দায়িত্বে ছিলেন।"The Stardom of Suburban Man", ইভনিং নিউজ, লন্ডন, ২৮ অক্টোবর ১৯৮৮। আর্থার জুনিয়র ম্যানচেস্টারের লেভেনশুলমের চ্যাপেল স্ট্রিটের চ্যাপেল স্ট্রিট জুনিয়র স্কুলে পড়াশোনা করেন।   তথ্যসূত্র    বহিঃসংযোগ          বিষয়শ্রেণী:১৯১৫-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংরেজ সোপ অপেেরা অভিনেতা বিষয়শ্রেণী:ডার্বিশায়ারের অভিনেতা বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
কুমেদপুর বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম  ৪নং কুমেদপুর ইউনিয়ন।  নামকরণের ইতিহাস কুমেদপুর ইউনিয়নের ইতিহাস অনেক দিনের পুরানো। এক সময় এখানে অনেক রাজা জমিদার বাস করতেন। কথিত আছে মুঘল আমলে আখিরা নদীর সঙ্গে কয়েকটি বিল আছে যাহা কুমেদপুর গ্রামের আশেপাশে অবস্থিত। যেমনঃ ঘুঘার বিল, ধন তোলার বিল, মাল তো্লার বিল, পুয়াগাড়ীর বিল এবং জালনগাড়ী বিলে অসংখ্য পদ্মফুল ফুটত। এই পদ্ম ফুল 'কুমদ ফুল' হিসেবে পরিচিত। তারই সুত্রধরে এই গ্রামকে 'কুমদ' থেকে কুমেদপুর নাম রুপান্তরিত করা হয়েছে। আবার কেউ কেউ বলেন, এক কালে এই এলাকা হিন্দু রাজাদের দখলে ছিল। তেমন এক রাজার নাম ছিল রাজা গৌরি চন্দ্র পাল। তার একজন সুন্দরী মেয়ে ছিল নাম ছিল তার 'কুমোদিনী'। তারই নাম অনুসারে এই গ্রামের নাম কুমেদপুর করন করা হয়েছে বলে অনেকের ধারণা।।   অবস্থান  রংপুর জেলা হতে ৪০ কি.মি. দক্ষিণ দিকে এবং পীরগঞ্জ উপজেলা হতে ১৫ কি.মি. উত্তর-পশ্চিম দিকে আখিরা নদী-র কোল ঘেষে অবস্থিত। ৪নং কুমেদপুর ইউনিয়নের উত্তরে ৩নং বড়দরগাহ্ ইউনিয়ন ও ২নং ভেন্ডাবাড়ী ইউনিয়ন, দক্ষিণে ৮নং রায়পুর ইউনিয়ন, পূর্বে ৯নং পীরগঞ্জ ইউনিয়ন, পশ্চিম দিকে ২নং ভেন্ডাবাড়ী ইউনিয়ন ও ৫নং মদনখালী ইউনিয়ন অবস্থিত।   প্রশাসনিক এলাকা  ৪নং কুমেদপুর ইউনিয়নের অধীনে মোট ১৮টি গ্রাম আছে।।  কুমেদপুর ইউনিয়নের গ্রামসমূহ—   বড়রসুলপুর   মাহমুদপুর   হরিপুর  বউলবাড়ী    মিঠারপাড়া   বাজেশীবপুর   পলাশবাড়ী   রত্নেশ্বরপুর   বগেরবাড়ী   বারুদহ   মরারপাড়া   শীতলপুর   চন্ডিপুর   শরিফেরপাড়া   কুমেদপুর   দিগদুয়ারী   বেড়াখাই  কাঞ্চনপুর।   জনসংখ্যার উপাত্ত  কুমেদপুর ইউনিয়নের মোট জনসংখ্যা ২০,৭০৪ জন (প্রায়) (২০১১ সালের আদমশুমারি অনুযায়ী)   শিক্ষা  ২০০১ সালের শিক্ষা জরিপ অনুযায়ী কুমেদপুর ইউনিয়নের শিক্ষার হার ৫৩.২৩%।   বাজার  ইউনিয়নটিতে দুটি বাজার আছে ।।যথা—  কুমেদপুর চৌধুরী বাজার, কুমেদপুর, বাগদুয়ার, পীরগঞ্জ, রংপুর  রসুলপুর বাজার, রসুলপুর, বাগদুয়ার, পীরগঞ্জ, রংপুর   উল্লেখযোগ্য ব্যক্তিত্ব   মতিউর রহমান - রাজনীতিবিদ, সাবেক মন্ত্রী ।  পীর হযরত আব্দুল কাদের ।   তথ্যসূত্র   বিষয়শ্রেণী:পীরগঞ্জ (রংপুর) উপজেলার ইউনিয়ন
ভিক্তোর মুনিয়োস ভিয়ানুয়েভা (, ; জন্ম: ১৩ জুলাই ২০০৩; ভিক্তোর মুনিয়োস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন ভিক্তোর মুনিয়োস ভিয়ানুয়েভা ২০০৩ সালের ১৩ই জুলাই তারিখে স্পেনের বার্সেলোনায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:ফুটবল উইঙ্গার বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:বার্সেলোনার ফুটবলার
বড়পেটা জেলা () আসামের প্ৰশাসনিক জেলা সমূহের ভিতর একটি উল্লেখযোগ্য জেলা। জেলাটির সদর কাৰ্যালয়সমূহ বড়পেটাতে অবস্থিত। জেলাটি আসামের মোট ৩২৪৫ বৰ্গ কিলোমিটার এলাকা নিয়ে গঠিত এবং  জনসংখ্যা ১,৬৯৩,১৯০ জন (২০১১ সালের জনগণনা অনুসারে)। ২০২০ খ্রিস্টাব্দে জেলাটি থেকে নতুন বাজালী জেলা গঠন করা হয়৷   ইতিহাস  অবিভক্ত কামরূপ জেলাকে বিভক্ত করে ১৯৮৩ সালে বড়পেটা জেলাটি গঠন করা হয়েছিল। ব্ৰিটিশ শাসনামলে ১৮৪১ সালে অসামরিক মহকুমা সৃষ্টি হয়েছিল, জ’ন্‌ বাটলর প্ৰথম প্ৰশাসনিক বিষয়ে আছিল পুর্বের মহকুমাতে। বৰ্তমানের জেলাটির দুটি মহকুমা হয়েছে বড়পেটা এবং বজালী। ২০০৪ সালের ১ জুন নতুন করে এটি গঠন হয়েছে বাক্সা জেলার কেইবাটাও অঞ্চল এর পাশে।   ভূগোল  বড়পেটা জেলার দক্ষিণে বয়ে গেছে ব্রক্ষ্মপুত্র নদ।   জেলার গুৰুত্বপূৰ্ণ স্থাপনা    অৰ্থনীতি    মহকুমা   বরপেটা   মৈরামারা   জনবৈশিষ্ঠ্য    ভৌগোলিক অবস্থিতি এবং ভুখণ্ড  আসামের এই জেলার মোট আয়তন ৩২৪৫ বৰ্গ কিলোমিটার। বরপেটা জেলার উত্তরে ভুটান পাহাড়, পূবে নলবাড়ি জেলা,দক্ষিণে কামরূপ এবং গোয়ালপাড়া, পশ্চিমে বঙাইগাঁও জেলা। বড়পেটা জেলার অবস্থিতি হ’ল ২৬ ডিগ্ৰী ০৫ মিনিট উত্তর এবং ২৬ ডিগ্ৰী ৫৯ মিনিট উত্তর অক্ষাংশ এবং ৯০ ডিগ্ৰী ৩৯ মিনিট পূর্ব থেকে ৯১ ডিগ্ৰী ১৭ মিনিট পূর্ব দ্ৰাঘিমাংশ পর্যন্ত।   জলবায়ু    তথ্যসূত্ৰ    বহিঃসংযোগ   বরপেটা জিলার সরকারি ওয়েবসাইট  বিষয়শ্রেণী:আসামের জেলা বিষয়শ্রেণী:ভারতের সংখ্যালঘু ঘনীভূত জেলা বিষয়শ্রেণী:বড়পেটা জেলা বিষয়শ্রেণী:১৯৮৩-এ আসামে প্রতিষ্ঠিত
২০১৯–২০ ইন্ডিয়ান সুপার লিগ মৌসুমটি ছিল শীর্ষ ভারতীয় পেশাদার ফুটবল লিগ ইন্ডিয়ান সুপার লিগের ষষ্ঠ মৌসুম। নিয়মিত মৌসুম ২০১৯ সালের ২০ অক্টোবর শুরু হয় এবং ২০২০ সালের ১৪ মার্চ সমাপ্ত হয়।  হায়দ্রাবাদ পুনে সিটিকে প্রতিস্থাপন করে, অপরদিকে দিল্লি ডায়নামোস ভুবনেশ্বরে চলে আসে এবং এর নতুন নাম ওড়িশা এফসি রাখা হয়।  বেঙ্গালুরু ডিফেন্ডিং চ্যাম্পিয়ন ছিল, যারা ফাইনালে গোয়াকে ১-০ ব্যবধানে হারিয়ে তাদের প্রথম ইন্ডিয়ান সুপার লিগের খেতাব অর্জন করে। যাইহোক, বেঙ্গালুরু সেমিফাইনালে ৩-২ গোলে এটিকে এর কাছে পরাজিত হয়ে ২০১৯-২০ মৌসুমের ফাইনালে পৌঁছাতে পারেনি। একই সময়ে, চেন্নাইন সেমিফাইনালে এফসি গোয়াকে ৬-৫ গোলে পরাজিত করে তৃতীয় বারের জন্য আইএসএল ফাইনালে পৌঁছায়। অবশেষে এটিকে ২০২০ সালের ১৪ মার্চ চেন্নাইয়ানের বিরুদ্ধে ৩-১ গোলের দ্বারা জয়ের শিরোপা অর্জন করে এবং প্রথম ক্লাব হিসাবে তিনটি আইএসএল জয়ের খেতাব অর্জন করে।  দলসমূহ  লিগ টেবিল  লিগ পর্বের ফলাফল  প্লে-অফ পর্ব তথ্যসূত্র  বহিঃসংযোগ  বিষয়শ্রেণী:২০১৯–২০ ইন্ডিয়ান সুপার লিগ মৌসুম বিষয়শ্রেণী:ইন্ডিয়ান সুপার লিগ মৌসুম
ভারতীয় শিল্পকলায় ভারতীয় চিত্রকলার একটি দীর্ঘ ঐতিহ্য ও ইতিহাস রয়েছে।Blurton, 193 প্রাচীনতম ভারতীয় চিত্রগুলি ছিল প্রাগৈতিহাসিক সময়ের শিলা চিত্র, যেমন পেট্রোগ্লিফগুলি ভীমবেটকা প্রস্তরক্ষেত্রের মতো জায়গায় পাওয়া যায়। ভীমবেটকা প্রস্তরক্ষেত্রের মধ্যে পাওয়া প্রস্তর যুগের কিছু শিলা চিত্র আনুমানিক ১০,০০০ বছরের পুরনো। ভারতীয় উপমহাদেশের জলবায়ু পরিস্থিতির কারণে, খুব কম প্রাথমিক উদাহরণ আজ টিকে আছে।  ভারতের প্রাচীন হিন্দু ও বৌদ্ধ সাহিত্যে অনেকগুলি প্রাসাদ ও অন্যান্য অট্টালিকাগুলির উল্লেখ রয়েছে, যা চিত্রকলায় সজ্জিত (চিত্র),Wall painting তবে অজন্তা গুহাসমূহের চিত্রগুলি টিকে থাকা কয়েকটিগুলির মধ্যে সবচেয়ে উল্লেখযোগ্য। পাণ্ডুলিপিতে ছোট আকারের চিত্রকলা সম্ভবত এই সময়কালেও প্রচলন ছিল, যদিও প্রাচীনতম টিকে থাকা ছোট আকারের যে চিত্রকলাগুলি উদ্ধার করা স্মভহব সম্ভব হয়েছে তা সকগুলিই মধ্যযুগের। মুঘল যুগে প্রাচীন ভারতীয় ঐতিহ্যের সঙ্গে পারসীক অনুচিত্রকলার সংমিশ্রণ হিসাবে একটি নতুন শৈলীর আবির্ভাব ঘটে, এবং এই শৈলীটি ১৭শ শতাব্দী থেকে সমস্ত ধর্মের ভারতীয় রাজসভায় ছড়িয়ে পড়ে, যার প্রতিটি স্থানীয় শৈলীতে বিকাশ লাভ করে। ব্রিটিশ রাজের অধীনে ব্রিটিশ গ্রাহকদের জন্য কোম্পানির চিত্রকলাগুলি তৈরি করা হয়েছিল, যা ১৯শ শতাব্দী থেকে পশ্চিমা ধারার পাশাপাশি শিল্প ঘরানাগুলিও চালু করেছিল। এটি আধুনিক ভারতীয় চিত্রকলার দিকে পরিচালিত করে, যা ক্রমশ তার ভারতীয় শিকড়ে ফিরে আসছে।  ভারতীয় চিত্রকলাগুলিকে বিস্তৃতভাবে ম্যুরাল, অনুচিত্রকলা ও কাপড়ে আঁকা ছবি হিসাবে শ্রেণীবদ্ধ করা যেতে পারে। ম্যুরাল হল অজন্তা গুহা ও কৈলাশনাথ মন্দিরের মতো শক্ত কাঠামোর দেয়ালে তৈরি বড় আকারের কাজ। কাগজ ও কাপড়ের মতো পচনশীল উপাদানে বই বা অ্যালবামের জন্য অনুচিত্রকলাগুলি খুব ছোট পরিসরে সম্পাদন করা হয়। ম্যুরালগুলির চিহ্ন, ফ্রেস্কো-সদৃশ কৌশলগুলি, অন্তত ২,০০০ বছর আগের, ভারতীয় শিলা-উৎকীর্ণ স্থাপত্যের সঙ্গে বেশ কয়েকটি স্থানে টিকে আছে, তবে অজন্তা গুহায় ১ম ৫ম শতাব্দীর অবশেষগুলি সবচেয়ে উল্লেখযোগ্য।  কাপড়ের উপর আঁকা ছবিগুলি—প্রায়শই লোকশিল্প হিসাবে—প্রায়শই আরও জনপ্রিয় প্রেক্ষাপটে তৈরি করা হত, উদাহরণস্বরূপ রাজস্থানের ভোপা ও চিত্রকঠির মতো মহাকাব্যের ভ্রাম্যমাণ আবৃত্তিকারদের দ্বারা ব্যবহৃত এবং তীর্থস্থানের স্মৃতিচিহ্ন হিসাবে ক্রয়কৃত। খুব কম টিকে থাকা চিত্রকলাগুলি প্রায় ২০০ বছরের অধিক প্রাচীন, কিন্তু এটা স্পষ্ট যে ঐতিহ্যগুলি অনেক বেশি পুরাতন। কিছু আঞ্চলিক ঐতিহ্য এখনও চিত্রকলাগুলি তৈরি করছে।Harle, 355–361; Wall painting  তথ্যসূত্র  বিষয়শ্রেণী:ভারতীয় চিত্রকর্ম বিষয়শ্রেণী:ভারতীয় শিল্পকলা
ফ্লাইং অফিসার অঞ্জলি গুপ্তা ভারতীয় বিমানবাহিনীর একজন অফিসার ছিলেন। তিনি ভারতের প্রথম মহিলা অফিসার, যাঁকে কোর্ট মার্শালের মুখোমুখি হতে হয়েছিল। তিনি বেঙ্গালুরুতে ভারতীয় বিমানবাহিনীর এয়ারক্রাফট সিস্টেমস অ্যান্ড টেস্টিং এস্টাবলিশমেন্টে কর্মরত ছিলেন। তাঁর বাবা ছিলেন ব্যাংক কর্মকর্তা এবং তাঁর মা ছিলেন স্কুল শিক্ষিকা। তিন বোনের মাঝে অঞ্জলি ছিলেন দ্বিতীয়। তিনি দিল্লি বিশ্ববিদ্যালয় থেকে ২০০১ সালে সমাজবিজ্ঞানে এমফিল করেছিলেন। এরপর তিনি বিমানবাহিনীতে যোগ দেন। তাঁর প্রথম কর্মস্থল ছিল বেলজিয়াম।   যৌন হয়রানির অভিযোগ  ২০০৫ সালের ফেব্রুয়ারি মাসে অঞ্জলি গুপ্তা তিন জন উচ্চপদস্থ কর্মকর্তার বিরুদ্ধে যৌন হয়রানির অভিযোগ আনেন। তিনি তাদের বিরুদ্ধে বেঙ্গালুরুর একটি পুলিশ স্টেশনে মামলা দায়ের করেন। সেখানকার পুলিশ তাঁকে বিষয়টি ঐ তিনজন অফিসারের সাথে মিটমাট করার পরামর্শ দেয়। এরপর তিনি কর্ণাটক হাই কোর্টের দ্বারস্থ হন ও বিষয়টিতে সেন্টার ব্যুরো অব ইনভেস্টিগেশন (সিবিআই) এর তদন্ত দাবি করেন। এর কিছুদিন পর অঞ্জলি গুপ্তা একটি টিভি চ্যানেলকে সাক্ষাৎকার দেন। সাক্ষাৎকারে তিনি কর্মস্থলে ঊর্ধ্বতন কর্মকর্তাদের দ্বারা যৌন হয়রানির শিকার হয়েছেন বলে অভিযোগ করেন। এরপর তাঁকে কোর্ট মার্শালের মুখোমুখি হতে হয়।   বিচার ও পদচ্যুতি  একদল মনোবিদ দ্বারা অঞ্জলি দত্তকে পরীক্ষা করার সিদ্ধান্ত নেয় ভারতীয় বিমানবাহিনী কর্তৃপক্ষ। পরীক্ষার পর তাঁকে কমান্ড হাসপাতালে ভর্তি করা হয়। ঊর্ধ্বতন তিন কর্মকর্তার বিরুদ্ধে তাঁর আনীত অভিযোগ প্রত্যাখ্যান করে ভারতীয় বিমানবাহিনী কর্তৃপক্ষ।  এরপর তাঁকে মুখোমুখি হতে হয় কোর্ট মার্শালের। সেখানে তাঁর বিরুদ্ধে পনেরটি অভিযোগ আনা হয়। ভুয়া ভ্রমণভাতা দাবি করা ও ঊর্ধ্বতন কর্মকর্তাদের গায়ে সকালের নাস্তা নিক্ষেপ করার মত অপরাধে অভিযুক্ত করা হয় তাঁকে। ফাইনাল চার্জশিটে তাঁর বিরুদ্ধে আনীত অভিযোগের সংখ্যা হ্রাস পেয়ে সাতে দাঁড়ায়।  ২০০৫ সালে কোর্ট মার্শালের বিচারে তাঁকে চাকরিচ্যুত করা হয়। তাঁকে সরকারি তহবিলের অপব্যবহার, ঊর্ধ্বতন কর্মকর্তাদের প্রতি অবাধ্যতা প্রদর্শন ও দায়িত্ব পালনে নিষ্ঠাহীনতার অভিযোগে চাকরি থেকে বরখাস্ত করা হয়।   মৃত্যু  ২০১১ সালের সেপ্টেম্বর মাসের ১১ তারিখে অঞ্জলি গুপ্তা ভোপালে তাঁর এক আত্মীয়ের বাড়িতে আত্মহত্যা করেন। তাঁর আত্মহত্যা করার ঘটনায় পুলিশ তাঁর প্রাক্তন সহকর্মী গ্রুপ ক্যাপ্টেন অমিত গুপ্তাকে জিজ্ঞাসাবাদ করে। অমিত গুপ্তার পরিবার এ ব্যাপারে গণমাধ্যমকে জানিয়েছিলেন যে, অঞ্জলি গুপ্তা ও অমিত গুপ্তা প্রেমের সম্পর্কে আবদ্ধ ছিলেন এবং দুজন একত্রে বসবাস করতেন।   তথ্যসূত্র   বিষয়শ্রেণী:ভারতীয় ব্যক্তি বিষয়শ্রেণী:দিল্লির ব্যক্তি বিষয়শ্রেণী:১৯৭০-এ জন্ম বিষয়শ্রেণী:২০১১-এ মৃত্যু
নিল্‌স র‍্যুবের্গ ফিনসেন (; ১৫ ডিসেম্বর ১৮৬০ - ২৪ সেপ্টেম্বর ১৯০৪) ছিলেন একজন আইসল্যান্ডীয় বংশোদ্ভূত ফারো চিকিৎসক ও বিজ্ঞানী। তিনি লুপাস ভালগারিস রোগের চিকিৎসায় অবদানের স্বীকৃতি হিসেবে ১৯০৩ সালে চিকিৎসাবিজ্ঞানে নোবেল পুরস্কার লাভ করেন।   প্রারম্ভিক জীবন  ফিনসেন ১৮৬০ সালের ১৫ই ডিসেম্বর ফ্যারো দ্বীপপুঞ্জের তর্শাভনে জন্মগ্রহণ করেন। তার পিতা হানেস ফিনসেন আইসল্যান্ডীয় পরিবারের বংশধর এবং মাতা ইয়োজান ফ্রোমানের জন্ম ও বেড়ে ওঠা আইসল্যান্ডে। ফিনসেন তার পিতামাতার চার সন্তানের মধ্যে দ্বিতীয়।  ফিনসেন তর্শাভনে তার প্রাথমিক শিক্ষা গ্রহণ করেন এবং ১৮৭৪ সালে তাকে ডেনীয় বোর্ডিং স্কুল হেরলুফশোমে পাঠানো হয়। সেখানে তার বড় ভাই ওলাফও পড়াশোনা করতেন। কিন্তু সেখানে তার থাকতে অসুবিধা হচ্ছিল এবং তার স্কুলের প্রধানের বক্তব্য ছিল নিলস ভালো ছেলে কিন্তু তার দক্ষতা ও উদ্যম কম। খারাপ ফলাফল ও ডেনীয় ভাষায় অসুবিধা কারণে তাকে ১৮৭৬ সালে আইসল্যান্ডে পাঠানো হয় এবং তিনি তার পিতার পুরনো স্কুল ল্যার্দি স্কোলিনে ভর্তি হন। ২১ বছর বয়সে তিনি একাদশ শ্রেণির পড়াশোনা সম্পন্ন করেন।   নোবেল পুরস্কার    ব্যক্তিজীবন ও মৃত্যু  right|thumb|নিল্‌স র‍্যুবের্গ ফিনসেনের ছবি সংবলিত ডাকটিকেট ফিনসেন ১৮৯২ সালের ২৯শে ডিসেম্বর ইঙ্গেবোর্গ বালস্লেভের সাথে বিবাহবন্ধনে আবদ্ধ হন।  ১৮৮০-এর দশকের মাঝামাঝি সময় থেকে ফিনসেনের স্বাস্থ্যের অবনতি ঘটে। তার হৃদরোগ জনিত উপসর্গ দেখা দেয় এবং অ্যাসাইটিস ও সাধারণ দুর্বলতায় ভুগছিলেন। এই রোগ তাকে শারীরিকভাবে দুর্বল করে দেয়। তিনি হুইলচেয়ার বসেই তার কার্যক্রম চালিয়ে যান। ১৯০৪ সালের ২৪শে সেপ্টেম্বর তিনি কোপেনহেগেনে মৃত্যুবরণ করেন।  তথ্যসূত্র  বহিঃসংযোগ    বিষয়শ্রেণী:১৮৬০-এ জন্ম বিষয়শ্রেণী:১৯০৪-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ডেনীয় নোবেল বিজয়ী
আগোস্তিনো ভেসপুচ্চি ছিলেন একজন ফ্লোরেন্সীয় চ্যান্সেলারি কর্মকর্তা ও কেরানি। পাশাপাশি তিনি ছিলেন ইতালীয় নাট্যকার নিক্কোলো মাকিয়াভেল্লির সহকারিদের মধ্যে অন্যতম। তিনি লিওনার্দো দা ভিঞ্চির বিখ্যাত মোনা লিসার চিত্রকর্মে অঙ্কিত নারীকে লিসা দেল জোকোন্দো হিসেবে নিশ্চিত করতে পরোক্ষ সাহায্য করার জন্য সর্বাধিক পরিচিত। তাছাড়াও তিনি বেশ কয়েকটি টিকে থাকা চিঠি ও পাণ্ডুলিপির লেখক।   মোনা লিসা  সংযোগ=//upload.wikimedia.org/wikipedia/commons/thumb/e/e8/Mona Lisa margin scribble.jpg/220px-Mona Lisa margin scribble.jpg|থাম্ব| ডানদিকের মার্জিনে ভেসপুচ্চির লেখা নোটটি সিসেরোর চিঠির একটি নির্দিষ্ট অনুচ্ছেদকে নির্দেশ করে। লিওনার্দোর মোনা লিসা সম্পর্কে সমসাময়িক নিষ্পত্তিমূলক তথ্যের অভাবের কারণে চিত্রকর্মটিতে অঙ্কিত নারীর পরিচয় নিশ্চিত করা কঠিন ছিল। ২০০৫ সালে সিসারোর এপিস্তউলেই আদ ফামিলিয়ারেস (, আত্মীয়দের চিঠি) বইটির ১৪৭৭ সালের সংস্করণের ডান মার্জিনে ভেসপুচ্চির লেখা একটি মন্তব্য হাইডেলবার্গ বিশ্ববিদ্যালয়ের গ্রন্থাগার থেকে আবিষ্কারের পর এই অবস্থার পরিবর্তন হয়। ড. আরমিন শ্লেচার লাইব্রেরিতে একটি ইনকুনাবুলা (মুদ্রণশিল্পের প্রাথমিক পর্যায়ে মুদ্রিত বই) প্রদর্শনীর জন্য বইয়ের তালিকা প্রস্তুত করার সময় এই আবিষ্কার করেছিলেন।  নোটের সংক্ষিপ্ত ল্যাটিন পাঠ্যটি নিম্নরূপ:   (বাংলা: "চিত্রকর আপেলিস। লিওনার্দো দ্য ভিঞ্চি তার সমস্ত চিত্রকর্মে এমনটিই করেছেন; উদাহরণস্বরূপ, লিসা দেল জোকোন্দো এবং কুমারী মাতা অ্যানের মাথার অংশে। আমরা দেখতে পাব যে তিনি মহা কাউন্সিলের হল সম্পর্কে কী করবেন, যে সম্পর্কে তিনি ইতোমধ্যে গোনফালোনিয়েরের সাথে একমত হয়েছেন। অক্টোবর ১৫০৩।")According to the German translation given on   এই মন্তব্যে ভেসপুচি লিওনার্দো এবং বিখ্যাত প্রাচীন গ্রিক চিত্রশিল্পী আপেলিসের শৈলীর মধ্যে একটি সাদৃশ্য উল্লেখ করেছেন। উভয় শিল্পীই বাকি চিত্রকর্মের কাজ করার আগে প্রথমেই খুবই বিশদে বিষয়বস্তুর মাথা ও কাঁধ এঁকে নিতেন। একটি উদাহরণ হিসাবে ভেসপুচ্চি লিওনার্দোর "লিসা দেল জোকোন্দো"র প্রতিকৃতিতে কাজ তালিকাভুক্ত করার পাশাপাশি মন্তব্যে "অক্টোবর ১৫০৩" তারিখ দিয়েছেন। নাম ও তারিখের অন্তর্ভুক্তি শিল্প-ইতিহাসবিদ জর্জিও ভাসারির লিখিত ১৫৫০ সালে প্রকাশিত উৎসের বৈধতা নিশ্চিত করে। ভাসারির এই লেখাটি পরবর্তীতে বেশ পরিচিত হলেও প্রায়ই অবিশ্বস্ত হিসেবে বিবেচিত হতো। ভাসারি লিখেছিলেন এই সময়ের মধ্যে লিওনার্দো তার স্ত্রী, "মোনা লিসা" আঁকার জন্য ফ্রান্সেসকো দেল জোকোন্দোর কাছ থেকে কমিশন নিয়েছিলেন। এখানে "মোনা" শব্দটি কোনও নাম হিসাবে নয়, বরং, "কুমারি নারী'র ইতালীয় সাহিত্য রূপ "ম্যাডোনা"র () একটি সংক্ষিপ্তরূপ হিসাবে ব্যবহৃত হয়েছে।   টীকা    তথ্যসূত্র   বিষয়শ্রেণী:১৬শ শতাব্দীতে মৃত্যু বিষয়শ্রেণী:১৫শ শতাব্দীতে জন্ম বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:ফ্লোরেন্স প্রজাতন্ত্রের ১৬শ শতাব্দীর ব্যক্তি
এটি  'ইসলামী মুফতি ও অঞ্চলভিত্তিক মুফতিয়া এর' ক্রমবর্ধমান "তালিকা"। মুফতি হচ্ছেন মুফতিয়ার আনুষ্ঠানিক প্রধান। গ্র্যান্ড মুফতি সকল মুফতিদের আনুষ্ঠানিক প্রধান।   দেশ সমূহ    আলবানিয়ার মুফতি  আলবেনিয়ার মুসলিম সম্প্রদায়Islam in Albania http://www.da.mod.uk/colleges/arag/document-listings/.../08(09)MV.pdfগ্র্যান্ড মুফতিয়াগ্র্যান্ড মুফতি কার্যকালকার্যস্থলআলবেনিয়া এর গ্র্যান্ড মুফতিয়াগ্র্যান্ড মুফতি বুজার সাপিউ২০১৮–বর্তমানতিরানাআলবেনিয়া এর গ্র্যান্ড মুফতিগ্র্যান্ড মুফতি সেলিম মুসা২০০৪-২০১৪তিরানাআলবেনিয়া এর গ্র্যান্ড মুফতিগ্র্যান্ড মুফতি হাফিয সাবরি কচি১৯৯১-২০০৪তিরানাআলবেনিয়ার মুফতিয়া আলবেনিয়ার মুফতি কার্যকালকার্যস্থলএলবাসান এর মুফতিয়ামুফতি আজিম ডুকাএলবাসানক্রুজা এর মুফতিয়া  মুফতি লেদিয়ান চিকেলেসিক্রুজাশকদ্রা এর মুফতিয়া মুফতি মুহাম্মদ সইতারিশকদ্রাদিব্রা এর মুফতিয়ামুফতি মুইস ক্রুতুলাপেশকপিদেভল এর মুফতিয়ামুফতি আরতুর ভ্রেনযিবিলিশিতকাভাজি এর মুফতিয়ামুফতি বেছনিক লিচিচিকাভাজি মাট এর মুফতিয়ামুফতি ভালদ্রিন মিরা বুরেল মাল্কাস্ত্রা এর মুফতিয়ামুফতি আনিস কাফাকুচভাদেলভিনা এর মুফতিয়ামুফতি ব্লিদার আলীদেলভিনাসারান্দা এর মুফতিয়ামুফতি ব্লিদার মুয়াজসারান্দা কারপার এর মুফতিয়ামুফতি জুসুফ সাল্কুরতিকরভদামেলসি এ মাধি এর মুফতিয়ামুফতি এদমির মাজলাজকপলিক ত্রপজা এর মুফতিয়ামুফতি এডওয়ার্ড ডেমিরাজ বাজরাম কুরি জিরকাস্ত্রা এর মুফতিয়ামুফতি আরমান্দ আস্লানিজিরকাস্ত্রাপুকা এর মুফতিয়ামুফতি জেজিম কোপানিপুকা পেরমিত এর মুফতিয়ামুফতি জেমিন মুসাপেরমিততিরানা এর মুফতিয়ামুফতি এলি গুররাতিরানা লেঝা এর মুফতিয়ামুফতি আজিম তেরেজিউলেঝা গ্রামশ এর মুফতিয়ামুফতি হাসান চেক্রেজিগ্রামশভ্লরা এর মুফতিয়ামুফতি হিতো সাহাজভ্লরাকুকেস এর মুফতিয়ামুফতি ইসলাম হজ্জাকুকুস পেজিন এর মুফতিয়ামুফতি বিলাল বদিলিপেজিনজের এর মুফতিয়ামুফতি কারাফিল মানাজ ফিয়ের কুচভা এর মুফতিয়ামুফতি কুজতিম চিভেজাকুচভাকলঞ্জা এর মুফতিয়ামুফতি এডমন্ড চেনিএরসেকাকুরবিন এর মুফতিয়ামুফতি ইমিরজ ভাতাজলাচবিরাত এর মুফতিয়ামুফতি মুরাদ দুরবিরাত পগ্রাদেক এর মুফতিয়ামুফতি নামিক মাহমুদলারিপগ্রাদেক করচা এর মুফতিয়ামুফতি কাযিম মুচিকরচাদুররেস এর মুফতিয়ামুফতি রেদিন কুকুদুররেস হাস এর মুফতিয়ামুফতি সাদিক উকপেরাজহাস বুল্কিযা এর মুফতিয়ামুফতি সেজদিন এস্ত্রাজিমিরি বুল্কিযালুস্নজা এর মুফতিয়ামুফতি গ্রামজ বিলিকুলুস্নজা লিব্রাঝদ এর মুফতিয়ামুফতি তাউলান্ত বিচালিব্রাঝদ  তথ্যসূত্র   বিষয়শ্রেণী:ইসলাম সম্পর্কিত তালিকা বিষয়শ্রেণী:ইসলামি সংগঠন